ประกาศสํานักงานคณะกรรมการกํากับหลักทรัพย์และตลาดหลักทรัพย์ที่ สจ. 55/2564เรื่อง ประเทศที่มีการกํากับดูแลตลาดทุนเป็นที่ยอมรับของสํานักงาน\_\_\_\_\_\_\_\_\_\_\_\_\_\_\_\_\_\_โดยที่คณะกรรมการกํากับตลาดทุนได้ออกประกาศที่มีข้อกําหนดอ้างอิงถึงตลาดหลักทรัพย์ต่างประเทศที่ตั้งอยู่ในประเทศที่มีการกํากับดูแลตลาดทุนเป็นที่ยอมรับของสํานักงาน ได้แก่ ประกาศเกี่ยวกับการออกและเสนอขายหลักทรัพย์ที่ออกโดยบริษัทต่างประเทศ ประกาศเกี่ยวกับการออกและเสนอขายตราสารแสดงสิทธิในหลักทรัพย์ต่างประเทศประกาศเกี่ยวกับการเปิดเผยข้อมูลเกี่ยวกับฐานะการเงินและผลการดําเนินงานของบริษัทต่างประเทศที่ออกและเสนอขายหุ้น เพื่อประโยชน์ในการปฏิบัติให้เป็นไปตามประกาศของคณะกรรมการกํากับตลาดทุนในกรณีดังกล่าว สํานักงานจึงกําหนดแนวทางในการพิจารณายอมรับประเทศที่มีการพัฒนาของตลาดทุนในระดับที่ได้มาตรฐานสากลหรือที่มีมาตรฐานการกํากับดูแลกิจการที่ออกหลักทรัพย์เทียบเคียงได้กับประเทศไทย รวมทั้งประกาศรายชื่อประเทศที่เป็นไปตามแนวทางดังกล่าว โดยมีรายละเอียดดังต่อไปนี้ข้อ ๑ ให้ยกเลิกประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สจ. 48/2563 เรื่อง ประเทศที่มีการกํากับดูแลตลาดทุนเป็นที่ยอมรับของสํานักงาน ลงวันที่ 21 สิงหาคม พ.ศ. 2563ข้อ ๒ ในประกาศนี้ "ประกาศเกี่ยวกับหลักทรัพย์ต่างประเทศประเภทหุ้น" หมายความว่า ประกาศดังต่อไปนี้ (1) ประกาศเกี่ยวกับการออกและเสนอขายหุ้นที่ออกโดยบริษัทต่างประเทศ (2) ประกาศเกี่ยวกับการออกและเสนอขายตราสารแสดงสิทธิในหลักทรัพย์ต่างประเทศ เฉพาะในส่วนที่เกี่ยวกับหลักทรัพย์ต่างประเทศประเภทหุ้น (3) ประกาศเกี่ยวกับการเปิดเผยข้อมูลเกี่ยวกับฐานะการเงินและผลการดําเนินงานของบริษัทต่างประเทศที่ออกและเสนอขายหุ้น "ประกาศเกี่ยวกับหลักทรัพย์ต่างประเทศประเภทหน่วยลงทุน" หมายความว่า ประกาศเกี่ยวกับการออกและเสนอขายตราสารแสดงสิทธิในหลักทรัพย์ต่างประเทศ เฉพาะในส่วนที่เกี่ยวกับหลักทรัพย์ต่างประเทศประเภทหน่วยลงทุน"หน่วยลงทุน" หมายความว่า หน่วยของโครงการจัดการลงทุนต่างประเทศ หรือตราสารหรือหลักฐานแสดงสิทธิในทรัพย์สินของกองทุนต่างประเทศที่มีนโยบายการลงทุนในอสังหาริมทรัพย์หรือโครงสร้างพื้นฐานข้อ ๓ ประเทศที่มีการกํากับดูแลตลาดทุนในลักษณะใดลักษณะหนึ่งดังต่อไปนี้ สํานักงานจะถือว่าเป็นประเทศที่มีการกํากับดูแลตลาดทุนที่ได้รับการยอมรับ ทั้งนี้ ตามประกาศเกี่ยวกับหลักทรัพย์ต่างประเทศประเภทหุ้น (1) ประเทศที่มีการพัฒนาของตลาดทุนในระดับที่ได้มาตรฐานสากล โดยพิจารณาจากปัจจัยดังนี้ (ก) ตลาดหลักทรัพย์ที่ตั้งอยู่ในประเทศดังกล่าวมีความน่าเชื่อถือ โปร่งใส และได้มาตรฐาน ในด้านโครงสร้างการบริหารจัดการองค์กร กลไกการซื้อขายหลักทรัพย์ ระบบการชําระราคาและการส่งมอบหลักทรัพย์ และระบบการเปิดเผยสารสนเทศของบริษัทที่มีหลักทรัพย์ซื้อขายในตลาดหลักทรัพย์ดังกล่าว (ข) หน่วยงานกํากับดูแลตลาดทุนของประเทศดังกล่าวมีการกํากับดูแลตลาดหลักทรัพย์อย่างใกล้ชิด (ค) มีกฎหมาย กฎเกณฑ์ และมาตรการบังคับที่เพียงพอ ในเรื่องที่เกี่ยวข้องกับการคุ้มครองผู้ลงทุน(2) ประเทศที่มีมาตรฐานการกํากับดูแลการออกและเสนอขายหลักทรัพย์ และบริษัทที่มีหุ้นซื้อขายในตลาดหลักทรัพย์ของประเทศนั้น เทียบเคียงได้กับมาตรฐานการกํากับดูแลบริษัทที่มีหุ้นเป็นหลักทรัพย์จดทะเบียนในตลาดหลักทรัพย์แห่งประเทศไทยข้อ ๔ ให้ถือว่าประเทศที่เข้าลักษณะใดลักษณะหนึ่งดังต่อไปนี้ เป็นประเทศที่มีลักษณะตามหลักเกณฑ์ในข้อ 3(2)(1) ประเทศที่หน่วยงานกํากับดูแลตลาดทุนได้รับผลการประเมินมาตรฐานการกํากับดูแล Financial Sector Assessment Program (FSAP) ในหัวข้อเกี่ยวกับผู้ออกหลักทรัพย์ ภายใต้มาตรฐานของ International Organization of Securities Commissions (IOSCO) ในเรื่องที่เกี่ยวกับ Objectives and Principles of Securities Regulation ในระดับที่ไม่ต่ํากว่า Broadly Implemented หรือเทียบเท่า(2) ประเทศที่เคยผ่านการพิจารณาจากสํานักงานแล้วว่ามีหลักเกณฑ์ที่เกี่ยวกับการกํากับดูแลบริษัทที่มีหุ้นซื้อขายในตลาดหลักทรัพย์ของประเทศนั้นในเรื่องที่สําคัญ เทียบเคียงได้กับหลักเกณฑ์ที่ใช้บังคับกับบริษัทที่มีหุ้นซื้อขายในตลาดหลักทรัพย์แห่งประเทศไทยข้อ ๕ ประเทศที่มีการกํากับดูแลหน่วยลงทุนในลักษณะดังต่อไปนี้ สํานักงานจะถือว่าเป็นประเทศที่มีการกํากับดูแลตลาดทุนที่ได้รับการยอมรับ ทั้งนี้ ตามประกาศเกี่ยวกับหลักทรัพย์ต่างประเทศประเภทหน่วยลงทุน| | || --- | --- || ประเภทของหน่วยลงทุน | ประเทศที่มีการกํากับดูแลตลาดทุนที่ได้รับการยอมรับ || (1) อีทีเอฟต่างประเทศ | ประเทศที่มีลักษณะครบถ้วน ดังนี้* หน่วยงานกํากับดูแลหลักเป็นสมาชิกสามัญของ International Organization of Securities Commissions (IOSCO)* ตลาดหลักทรัพย์หลักที่อีทีเอฟต่างประเทศมีการซื้อขายเป็นสมาชิกของ World Federation of Exchange (WFE) || (2) กองทุนต่างประเทศที่มีนโยบายการลงทุนในอสังหาริมทรัพย์หรือโครงสร้างพื้นฐาน | ประเทศที่มีลักษณะครบถ้วน ดังนี้* หน่วยงานกํากับดูแลหลักเป็นสมาชิกสามัญของ International Organization of Securities Commissions (IOSCO) หรือตลาดหลักทรัพย์ที่หน่วยลงทุนมีการซื้อขายเป็นสมาชิกของ World Federation of Exchange (WFE)* มีมาตรฐานการกํากับดูแลและมีมาตรการคุ้มครองผู้ลงทุนที่ลงทุนในกองทุนดังกล่าวอย่างเพียงพอ ในกรณีใดกรณีหนึ่งดังต่อไปนี้1. หน่วยงานกํากับดูแลหลักได้รับผลการประเมินมาตรฐานการกํากับดูแล Financial Sector Assessment Program (FSAP) ในหัวข้อเกี่ยวกับกองทุนดังกล่าว ภายใต้มาตรฐานของ International Organization of Securities Commissions (IOSCO) ในเรื่องที่เกี่ยวกับ Objectives and Principles of Securities Regulation ในระดับที่ไม่ต่ํากว่า Broadly Implementedหรือเทียบเท่า2. ผ่านการพิจารณาจากสํานักงานว่ามีหลักเกณฑ์ที่เกี่ยวกับการกํากับดูแลกองทุนดังกล่าว เทียบเคียงได้กับหลักเกณฑ์ที่ใช้บังคับกับทรัสต์เพื่อการลงทุนในอสังหาริมทรัพย์ หรือกองทุนรวมโครงสร้างพื้นฐาน ซึ่งมีการซื้อขายในตลาดหลักทรัพย์แห่งประเทศไทย || (3) กรณีอื่นที่มิใช่ (1) หรือ (2) | ประเทศที่หน่วยงานกํากับดูแลหลักได้ลงนามในกรอบความร่วมมือในการเสนอขายหน่วยลงทุนระหว่างประเทศกับสํานักงาน |หน่วยงานกํากับดูแลหลัก หมายถึง หน่วยงานกํากับดูแลที่มีอํานาจกํากับดูแลโครงการจัดการลงทุนต่างประเทศ หรือ ผู้รับผิดชอบในการดําเนินการกรอบความร่วมมือตาม (3) เช่น Memorandum of Understanding on Streamlined Authorization Framework for Cross-border Public Offers of ASEAN Collective Investment Schemes (ASEAN CIS) หรือ Memorandum of Cooperation on the Establishment and Implementation of the Asia Region Funds Passport (ARFP)ข้อ ๖ เพื่อประโยชน์ในการตรวจสอบข้อมูลเกี่ยวกับประเทศที่มีการกํากับดูแลตลาดทุนที่ได้รับการยอมรับจากสํานักงาน สํานักงานจะเปิดเผยรายชื่อประเทศที่สํานักงานเคยให้การยอมรับไว้แล้ว บนเว็บไซต์สํานักงานข้อ ๗ ประกาศนี้ให้ใช้บังคับตั้งแต่วันที่ 1 ตุลาคม พ.ศ. 2564 เป็นต้นไปผู้มีอํานาจลงนาม - ประกาศ ณ วันที่ 20 กันยายน พ.ศ. 2564 (นางสาวรื่นวดี สุวรรณมงคล) เลขาธิการ สํานักงานคณะกรรมการกํากับหลักทรัพย์และตลาดหลักทรัพย์